Die wêreld in foto's - 26 Julie 2017 - Maroela Media
Die wêreld in foto's – 26 Julie 2017
Dhaka in Bangladesj het onlangs swaar neerslae gehad, wat paaie moeilik begaanbaar maak. Foto: Salim Reza, Xinhua
Mense ontspan vroeër dié week op 'n strand in Lavandou, Frankryk, terwyl die rook van veldbrande in die lug hang. Brande woed al vir drie dae in die omgewing en 10 000 mense is reeds uit die gebied verwyder. Foto: Claude Paris, AP
'n Boer bewerk 'n stuk grond buite Rome in Italië. Min reën en lekkende akwadukte plaas tans 'n groot las op boere en die moontlikheid van waterrantsoenering is nie uitgesluit nie. Foto: Andrew Medichini, AP
'n Werker dut in 'n stegie in Beijing in China. Heelwat van dié stegies in die Chinese hoofstad moes al swig voor ontwikkeling. Foto: Mark Shiefelbein, AP
'n Nepalese boer met 'n bord vol eetgoed vir haar vriende wat aan't werk is op 'n lap grond in Khokana. Landbou is die hoofbron van inkomste vir die meeste mense in Nepal. Foto: Niranjan Shrestha, AP